2 
Et insecta illa ct catalogus sunt serenissimi atque illustrissimi Ducis Augusti de Leuchtenberg, qui, 
summus historiae naturalis amicus et fautor (cujus rei testimonium perhibet rerum naturalium collectio, quae per¬ 
brevi tempore confecta, Eichstadii nunc reservatur) catalogi usum in hac dissertatione elaboranda benignissime 
mihi concessit. 
Quod vero illius catalogi auctor, omni systematica nomenclatura neglecta, cujus plane imperitus fuisse 
videtur, arbitraria tantummodo nomina dederat, nomina systematica omnino invenienda erant, quod nonnisi exem- 
plai-ibus ipsis accuratissime comparatis fieri potuit. 
In Coleopteris Lacordarii, cujus supra mentionem feci, commentarium diligentissime elaboratum secutus 
sum, ex quo tamen propter hujus voluminis fines maxima tantum eligere coactus eram, iisque observationes, quae 
e catalogi illius Francogalli comparatione accesserant, uncis inclusas addidi. 
Eodem modo dissertatione Lundii in Formicis describendis usus sum, et Azarae, Humboldtii, Martii, Pohlii 
aliorumque observationes interserui. Nec non reticendum est, clarissimum hujus operis editorem, operam haud par¬ 
vam suscepisse, ope amplissimae literariae scientiae, qua gaudet, multas observationes de apibus colligendi, qua 
re ea in parte dissertationis multum me adjuvit. Reliquorum scriptorum , qui in ea re elaborarunt, singulos locis 
aptis adhibere non neglexi, sed valde dolendum est, quod eorum observationes parum cum nostra nomenclatura 
conveniunt, quo fit, ut multis, quas illi afferunt, notis uti non liceat, et cognitio de meridionalis Americae in¬ 
sectis manca adhuc sit. 
Ceterum in diversis ordinibus contemplandis eandem, quae est in opere, seriem servaturus, a Coleop¬ 
teris incipiam. — 
C ARABICI. *) 
Megacephalae et Oxyclieilae genera quoad vivendi modum a Cicindelis curopaeis parum differunt. Iresia 
Lacordarii DeJ. vero tantum in arboribus degit; rapidissime supra folia volitans. Cicindelae, quas celeberr. De~ 
jean in secunda sectione digessit, tantum in foliis reperiuntur et volatus velocitate insignes sunt. Cicindelae divi¬ 
sionis sextae, cujus quidem species fere ubique in America meridionali inveniuntur , eosdem mores offerunt quos 
Europam inhabitantes, et ad ripas aquarum vivunt. C. apiata DeJ. per millia exemplarium ad ripas fluminis La Piata 
dicti volat, a mensi Novembii usque ad Januarii finem. {Cicindela chrysis mense Januario in sylvis sempiternis, 
laeta tunc fronde virescentibus degit.) Euprosopus quadrinotatus Latr. Iresiae mpribus par est, supra folia volitanti.s, 
attamen vel velocissime truncos et ramos scandit. Sicuti Oxycheila fringendo femora postica ad elytrorum margi¬ 
nem strepitum acutura edit. Ct eno stomatis species, cujus duas novas detexit celeberr. Lacordarius, unifasciatum 
ct lifasciatum DeJ. per sylvas proveniunt in terra, plerumque vero ad arborum truncos, nec non ad sepium 
virgulta viventes ; rapidissime cursitant, etiamsi alatae nunquam volantes observatae. Leplotrachelus hrasiliensis DeJ. 
«icuti Agra, in foliis degit, ibique sedet immobilis, appropinquante autem hoste velociter fugit. Cusnonia in¬ 
aequalis DeJ, in terra, sylvis et ad rivulorum ripas habitat, velociter currit, saepiusque Cicindelae instar volitat. 
(Haec species rarissima mense Januario in arena et sylvis caeduis, quas Caa - poeira vulgo nominant, invenitur.) 
Galeritae species fere totam Americani meridionalem inhabitantes , in Brasilia vero rariores inventae, in arborum 
truncis putrefactis et sub lapidibus ad plantationes degunt. G. collaris et Lacordarii DeJ. in agro Bonariensi acervatim 
cum Brachinis , Feroniis et A7itarctiis praesertim hyeme inveniuntur. Satis velociter cursitant, etiamsi alis in¬ 
structae nunquam volantes observatae sunt. Agrae in arboribus tantum inveniuntur, et in foliis ab aliis insectis 
involutis sese abscondunt; immobiles ibidem quiete gaudent, antennas et pedes anticos protendentes, pedes reli¬ 
quos vero attrahentes. Tactae velociter fugiunt, et in terram decidunt; cursu enim quominus sese in salvum re¬ 
cipiant, prothoracis, quo longissimo instructae sunt, fabrica impedit, pariter ac in Brenthis videmus. Agrae ea 
ratione raro inveniuntur, quod solitariae degunt; hospitant hae solummodo in America intertropica. Cymindis species 
cx America meridionali hucusque tantum quatuor vel quinque novimus, quae sub lapidibus habitant. Calleida tha- 
lassma DeJ. Brasiliae indigena sub corticibus arborum putredine decompositarum vivit, Call. suturalis DeJ. in Bo- 
naria reperta, sub lapidibus ad fluminis Piata ripas degit. Calleidae lente ingrediuntur. Dromii species prope 
Santjago, urbem imperii chilensis, detectae eosdem mores quos Europaeae offerunt et sub lapidibus ad rivorum ripas 
*) Ubi patria non indicatur, Brasilia intelligenda est. 
